ผมเหนื่อยครับ เบื่อชีวิตทุกวันนี้มากๆ เบื่อที่ต้องตื่นขึ้นมาแล้วไม่รู้ว่าจะต้องเจอปัญหาอะไรอีก ยิ่งวันไหนทะเลาะกับแฟนผมยิ่งอยากตายมากขึ้นกว่าเดิม ทุกครั้งที่คิดเรื่องฆ่าตัวตายก็ยิ่งเครียด เพราะทำไม่ได้ กลัวแม่จะเสียใจ ผมควรจะทำยังไงดี
สวัสดีค่ะ อาการหดหู่ เบื่อกัับชีวิต อยากฆ่าตัวตายดังกล่าวมานั้น อาจเป็นการตอบสนองทางอรมณ์ต่อภาวะที่ทำให้เครียด กดดัน ทะเลาะกับคนใกล้ชิด ซึ่งอาจเกิดได้ในคนปกติ หากเป็นภาวะที่เป็นแค่ชั่วคราว หายไปได้เอง หรือเมื่อได้ทำกิจกรรมอะไที่ผ่อนคลายแล้วรู้สึกดีขึ้น ก็อาจจะไม่ได้เป็นโรคแต่หากยังมีอาการดังกล่าวเรื้อรัง เกิน 2 สัปดาห์ขึ้นไป ร่วมกับมีพฤติกรรมการกิน การนอนที่เปลี่ยนแปลงไปอย่างชัดเจน ไม่สามารถไปเรียนหรือไปเข้าสังคมได้ตามปกติ อาจจะเข้าข่ายโรคซึมเศร้าหรือการเปลี่ยนแปลงทางอารมณ์อย่างรุนแรงได้ ซึ่งเป็นภาวะที่ควรไปพบจิตแพทย์เพื่อประเมินและรับการรักษาต่อเนื่องด้วยยาและการทำจิตบำบัดเบื้องต้น แนะนำการพูดคุยปัญหากับคนใกล้ตัวที่ไว้ใจได้ มีปัญหาอะไร พยายามตั้งสติแก้ไข ไม่ใช้อารมณ์เป็นที่ตั้ง นึกถึงคนที่รักเราเอาไว้มากๆ หากิจกรรมที่ชอบทำเพื่อเบี่ยงเบนความสนใจ